cyanic-selkie/wikianc huggingface dataset:
Viskositeetti
Newtonin teoria
Yleisesti ottaen kaikentyyppisissä virtauksissa nesteen kerrokset virtaavat eri nopeuksilla ja nesteen "paksuus" syntyy eri kerrosten välillä vaikuttavista leikkausvoimista. Loppujen lopuksi nämä voimat yhteenlaskettuina vastustavat ulkopuolista voimaa.
Paul Éluard
Elämä
Picasson maalaus Guernica sai alkunsa Éluardin kehotuksesta tehdä selvä pesäero Francisco Francon hallintoon ja antaa tuki tasavaltalaisille.
Viskositeetti
Newtonilaiset fluidit
Isaac Newton esitti, että suoralle, samansuuntaiselle ja yhtenäiselle virtaukselle leikkausvoima τ joka vaikuttaa virtauskerrosten välillä, on suhteessa nopeusgradienttiin ∂u/∂y, joka on kohtisuorassa virtauskerroksia vastaan.
Yhtälössä vakio μ tunnetaan viskoosikertoimena, viskositeettina tai dynaamisena viskositeettina (käytetään myös symbolia η). Monet nesteet kuten vesi ja useimmat kaasut täyttävät Newtonin ehdon, ja ne tunnetaankin Newtonilaisina nesteinä eli lineaarisina nesteinä. Ei-newtonmaisessa nesteessä puolestaan esiintyy leikkaavan voiman ja nopeusgradientin välillä monimutkaisempi suhde kuin yksinkertainen lineaarinen riippuvuus.
Usein ollaan kiinnostuneita viskositeetin ja inertiaalivoiman suhteesta. Inertiaalivoimaa kuvaa nesteen tai kaasun tiheys, jolle käytetään symbolia ρ. Aineen kinemaattinen viskositeetti määritelläänkin sen dynaamisen viskositeetin ja tiheyden suhteena:
Viskositeetti on se perusmekanismi, jolla liike-energiaa kuluu nesteen liikkuessa. Tyypillisesti energia muuttuu lämmöksi.
Ei-newtonilaiset fluidit
Newtonilaisten fluidien lisäksi on olemassa useita aineita, jotka eivät noudata Newtonin määrittelemään viskositeettimallia. Näitä fluideja kutsutaan ei-newtonilaisiksi fluideiksi. Nämä fluidit jaetaan kahteen ryhmään: pseudoplastiset ja dilatantit. Pseudoplastisilla fluideilla viskositeetti pienenee leikkausvoiman kasvaessa. Dilatantit tekevät juuri päinvastoin.
Pseudoplastiset
Homeita fermentoidessa joudutaan ottamaan huomioon fermentointiliuoksen pseudoplastisuus. Homerihmastot muodostavat tahmaisen toisiinsa tarttuneen verkoston, jonka viskositeetti on suuri leikkausvoimien ollessa pieniä. Sekoitusta kasvatettaessa leikkausvoimat kasvavat ja rihmastot alkavat katkeilla, jolloin viskositeetti pienenee. Useat maalit ovat puolestaan tiksotrooppisia fluideja; niiden viskositeetti alenee niitä sekoitettaessa, mutta sekoituksen lakatessa niiden viskositeetti kasvaa. Näin estetään maalien valuminen.
Dilatantit
Dilatanteista fluideista esimerkkinä mainittakoon vaikka veden ja hiekan seos. Pienissä sekoitusnopeuksissa vesi voitelee hiekanjyväsiä, ja näin ollen mahdollistaa suhteellisen pienen viskositeetin. Suurissa leikkausvoimissa vesi ikään kuin pakenee hiekanjyvästen välistä, jolloin voitelu häviää ja viskositeetti kasvaa. Samoin kermavaahto on tyypillinen dilatantti (reopektinen) fluidi.
Monet elintarviketeollisuuden fluidit, kuten taikina, ketsuppi ja muusi ovat viskositeettiominaisuuksiltaan ei-Newtonmaisia.
Yksiköt
SI-järjestelmässä dynaamisen viskositeetin (\mu tai \eta) yksikkö on ja kinemaattisen viskositeetin (\nu) yksikkö on.
Cgs-järjestelmässä dynaamisen viskositeetin yksikkö on poisi (P). Yksi poisi on 1 P = 1 g/(s·cm) = 0,1 kg/sm. Vastaavasti kinemaattisen viskositeetin cgs-yksikkö on stoki (St), joka on saanut nimensä George Gabriel Stokesin mukaan. Yksi stoki on 1 St = 1 cm2/s = 0,0001 m2/s. Joissakin yhteyksissä näitä tai näiden osia, senttistokia ja senttipoisia, käytetään edelleenkin.
Yleisten aineiden tyypillisiä viskositeetteja
Kaasuja (0 °C):
Nesteet (20 °C):
Monilla nesteillä kuten hunajalla on useita eri viskositeetteja.
Virtaavuus
Käänteisarvo viskositeetille on virtaavuus, jota merkitään φ:llä (=1/μ). Sen yksikkö on cm·s/g, ja sitä kutsutaan joskus rhe:ksi. Virtaavuuden käsitettä käytetään tyypillisesti hyvin vähän.
Etymologia
Sana viskositeetti juontuu latinankielisestä sanasta "viscum" (misteli), koska mistelipuun marjojen viskoosia (paksua) liimaa on käytetty nappaamaan sitruunapuiden oksilla olevia lintuja.
Judy Cassab
thumb|Judy Cassabista ja hänen pojastaan kertova lehtileike vuodelta 1945. Judy Cassab (alun perin Kaszab, 15. elokuuta 1920 Wien, Itävalta – 3. marraskuuta 2015 Sydney, Australia) oli australialainen taidemaalari. Hänet on palkittu parhaan muotokuvan Archibald-palkinnolla vuosina 1960 ja 1967.
Eric Woerth
Woerthia epäillään laittomasta puoluerahoituksesta, ja asian on arvioitu voivan vaikuttaa Nicolas Sarkozyn mahdollisuuksiin päästä uudelle presidenttikaudelle. Asia tuli julki 2010, kun L'Oreal-kosmetiikkayhtiön omistaja Liliane Bettencourt ja hänen tyttärensä selvittelivät äidin kykyä päättää asioistaan.
Judy Cassab
Cassab syntyi Wienissä, Itävallassa unkarilaisille vanhemmille. Hän asettui Sydneyyn vuonna 1950, ja hänen teoksiaan on Australian ulkopuolella ollut näytillä esimerkiksi Lontoossa ja Pariisissa.
Cassabista tehtiin 14. kesäkuuta 1969 Brittiläisen imperiumin ritarikunnan komentaja, 26. tammikuuta 1988 Australian ritarikunnan upseeri ja 3. maaliskuuta 1995 Sydneyn yliopiston kunniatohtori.
Youssef Mohamad
thumb|right|Youssef Mohamad Youssef Wasef Mohamad (s. 1. heinäkuuta 1980 Beirut) on libanonilainen jalkapallopuolustaja.
Mohamadin ammattilaisseuroina olivat kotimaassa Safa Sporting Club ja Olympic Beirut. Saksaan lähdettyään hän on pelannut SC Freiburgissa ja 1. FC Kölnissä. Hän kuuluu Libanonin maajoukkueeseen.
Sammatti
thumb|100px|Sammatin viiri. Sammatti on Uudenmaan maakunnassa sijaitseva Suomen entinen kunta. Sammatti yhdistyi vuoden 2009 alussa Lohjan kaupunkiin kunnanvaltuuston 27. elokuuta 2007 tekemän yksimielisen päätöksen nojalla. Sammatin naapurikunnat ennen kuntaliitosta olivat Karjalohja, Lohja, Nummi-Pusula ja Suomusjärvi. Nykyään Sammatin kirkonkylä on yksi Lohjan taajamista. Koko entisen kunnan alue muodostaa Lohjan kaupunginosan. Kunta oli yksikielisesti suomenkielinen.
Sammatissa on useita järviä, niistä suurimmat ovat Enäjärvi ja Kirmusjärvi. Sammatin vaakunassa esiintyi vaahteranlehti ja sen kaksi siemenpähkylää, jotka kertovat kunnan eteläisestä sijainnista Suomessa, ja Lohjan seudun rehevästä luonnosta. Vaakunan suunnitteli Olof Eriksson, ja se vahvistettiin vuonna 1964.
Historia
thumb|200px|left|[[Sammatin kunnantalo|Sammatin entinen kunnantalo.]] Sammatista tunnetaan kahdeksan esihistoriallista kohdetta – lähinnä kivikautisia asuinpaikkoja. Pysyvä talonpoikaisasutus tuli alueelle 1100–1300-lukujen aikana. Alueen perusasutus oli lähtöisin Varsinais-Suomesta ja se keskittyi alun perin Kirmusjärven rannoille.
Ensimmäinen kirjallinen maininta Sammatista on vuodelta 1406. Siitä tuli Lohjan pitäjän alainen kappeliseurakunta viimeistään vuonna 1591. Karjalohjan irtaannuttua Lohjasta omaksi pitäjäkseen vuonna 1614 Sammatti siirtyi sen kappeliksi. Sammatti menetti kappelioikeutensa vuonna 1859, mutta irtautui maallisena kuntana emäpitäjästään jo vuonna 1866.
1600-luvulta 1700-luvun puoliväliin Sammatissa oli 28 tilaa. 1600-luvun puolivälissä siellä oli parhaimmillaan 9 rusthollia eli ratsutilaa.
Ensimmäinen kunnon tie Sammattiin saatiin 1700-luvun lopulla, kun Sammatin ja Karjalohjan välinen polku raivattiin kärrytieksi.
Isojaossa Sammattiin ei syntynyt uusia tiloja, sillä seurakunnan alueella ei ollut raivattavaksi sopivaa aluetta. Vasta vuonna 1840 Lammin torpasta tuli maakirjatila. Sammatin väestön kasvaessa lisääntyi torppien määrä. 1850-luvulle tultaessa oli Sammatissa jo 75 torppaa, kun niitä 1789 oli ollut kymmenen. 1850-luvulla tilallisia oli noin joka neljäs sammattilaisista.
Sammatin kirkko
Sammatin kirkon vieressä on viljamakasiini, joka toimi eräänlaisena viljapankkina ennen varsinaisten rahalaitosten perustamista. Ensimmäiset merkinnät viljamakasiinista löytyvät vuodelta 1804, ja vielä 1930-luvulla makasiini oli jossain määrin alkuperäisessä käytössään.
Sampojuhlat
Ensimmäiset Sampojuhlat pidettiin 22.7.1956. Sampojuhlat pidetään joka kesäkuun viimeinen sunnuntai Paikkarin torpan viereisellä mäellä. Sampojuhlilla ovat pitäneet juhlaesitelmiä monet suomalaiset kulttuurielämän vaikuttajat ja vuonna 1964 Sampojuhlilla olivat kunniavieraina tasavallan presidentti Urho Kekkonen ja hänen puolisonsa. thumb|200px|left|Entinen Joenpellon kauppa ja kirjailijatalo Myllykylässä. thumb|200px|left|Lohilammen museo.
Kyliä
right|thumb|200px|Paikkarin torppa Sammatissa 1840-luvulla
Oppilaitoksia
Sammatin vapaa kyläkoulu on Suomen ainoa maaseudulla sijaitseva Steiner-koulu.
Sammatissa toimi vuosina 1897–2016 Lönnrot-opisto. Opisto perustettiin Elias Lönnrotin testamenttaamalla omaisuudella. Opiston omisti loppuvaiheissa Työtehoseura ja se koulutti opiskelijoita matkailu- ja ravintola-alalle.
Ruokakulttuuri
Sammatin pitäjäruoiksi nimettiin 1980-luvulla laukkamakkara sekapuuron eli peruna-lanttusoseen kera, sekä perunajauhosta tehty pannukakku.
Marche
Ancona on alueen ainoa varsinainen satama, mutta pienillä paikkakunnilla on harjoitettu kalastusta ja Marchen alueen nuoret miehet ovat tyypillisesti värväytyneet Italian laivastoon.
Aiheesta muualla
thumb|left|[[Urbinon renessanssiaikainen kaupunki.]] thumb|left|[[Monte Conero Sirolosta nähtynä.]]
Wolfsburg
Wolfsburg on kaupunki Saksassa Ala-Saksin osavaltiossa. Kaupungissa on arviolta 124 045 asukasta (vuonna 2015) ja sen pinta-ala on 204,08 neliökilometriä.
Historia
Kaupunki perustettiin 1. heinäkuuta 1938 Fallerslebenin kylän (nykyään Wolfsburgin kaupunginosa) läheisyyteen Stadt des KdF-Wagens bei Fallersleben -nimellä natsi-Saksan Kraft durch Freude -järjestön vaikutuksesta. Järjestö ryhtyi rakentamaan alueelle tehdasta ja työläisten asuntoja tuottaakseen kansanautoa, jollaisen jokainen työläisperhe olisi kyennyt hankkimaan. Toisen maailmansodan syttyminen muutti kuitenkin suunnitelmia ja tehdas ryhtyikin tuottamaan sotatarvikkeita.
thumb|left|250px|[[Volkswagenin päätehdas Wolfsburgissa.]] thumb|left|250px|Wolfsburgin juhliessa Volkswagen Golfia kaupunki muutti nimensä viikon ajaksi Golfsburgiksi, kuvassa kaupungin rautatieasema. Sodan lopulla liittoutuneiden ilmavoimien pommitukset aiheuttivat tehtaille suuria tuhoja. Liittoutuneiden miehitettyä Saksan jäi seutu Britannian joukkojen hallintaan. Britit nimesivät kaupungin uudestaan 22. heinäkuuta 1945 Wolfsburgiksi alueella sijaitsevan 1500-luvulta peräisin olevan linnan mukaan. Tämän jälkeen kaupunki on nimetty vielä kerran uudestaan, tilapäisesti viikon ajaksi Golfsburgiksi juhlistaakseen kaupungin kehitykselle merkityksellisen Volkswagenin Golf-automallin viidettä sukupolvea. Maailman kolmanneksi suurimmalla autoteollisuusyrityksellä Volkswagen AG:llä on pääkonttori Wolfsburgissa. Yhtiö on rakentanut kaupungissa sijaitsevan tehtaan yhteyteen autoihin keskittyvän teemapuiston Autostadtin. Wolfsburgin kulttuurikeskus ja luterilainen Stefanus-kirkko ovat suomalaisen Alvar Aallon suunnittelemia.
Urheilu
VfL Wolfsburg on paikallinen vuonna 1945 perustettu jalkapallojoukkue, joka jatkoi BSG Volkswagenwerk Stadt des Kdf-Wagen -seuran toimintaa. Seura voitti vuonna 2009 Saksan ylimmän jalkapallosarjan Bundesliigan ensimmäistä kertaa. Sen kotikenttä on Volkswagen-Arena.
Wolfsburgissa on myös jääkiekkojoukkue Wolfsburg Grizzlys jonka päävalmentajana toimi kaudella 2018-2019 suomalainen Pekka Tirkkonen. Tirkkonen vapautettiin tehtävästään lokakuussa 2018. Joukkueen maalivahtivalmentajana toimii suomalainen Ilari Näckel.
Ariane Hingst
Ariane Hingst  (s. 25. heinäkuuta 1979 Berliini) on saksalainen jalkapalloilija, joka pelaa sekä hyökkääjän että keskikenttäpelaajan paikalla. Hän on pelannut maajoukkueessa vuodesta 1996 lähtien 174 ottelua ja tehnyt kymmenen maalia. Hän on kuulunut vuosina 2003 ja 2007 maailmanmestaruuden, vuosina 1997, 2001, 2005 ja 2009 Euroopan-mestaruuden sekä vuosina 2000, 2004 ja 2008 olympiapronssia voittaneeseen Saksan joukkueeseen.
Ammattilaisurallaan Hingst edusti 1. FFC Turbine Potsdamia kymmenen vuoden ajan (1997–2007). Hän kävi välillä pelaamassa Ruotsissa Djurgårdens IF:n joukkueessa mutta edusti kotimaassaan viimeksi 1. FFC Frankfurtia. Nykyään hän pelaa Australiassa.
Caleb McLaughlin
Caleb McLaughlin (s. 13. lokakuuta 2001 Carmel, New York, Yhdysvallat) on yhdysvaltalainen näyttelijä. Hän teki läpimurtonsa näytellessään Lucas Sinclairia jännitystieteissarjassa Stranger Things.
Einari Vuorelan seura
Einari Vuorelan seura on kirjailija Einari Vuorelan nimikkoseura. Se on perustettu J. L. Runebergin päivänä 5. helmikuuta 1981. Seuran perusti Keuruun kunnan kulttuurilautakunta. Seuran tehtävänä on kerätä Vuorelaan liittyvää aineistoa. Seura järjestää kansalaisopiston kanssa yhteistyössä kirjoittajapiirejä harrastajakirjoittajille.
Einari Vuorelan runopalkinto
Einari Vuorelan runopalkinnon taustalla on kaksi palkintoa, Einari Vuorelan seuran jakama Pentti Papinahon suunnittelema Korpirastas-reliefi runoilijalle, jonka tuotannossa luonnonkuvauksilla on merkittävä osuus, ja Keuruun kaupungin jakama Einari Vuorelan runopalkinto. Palkinnot yhdistettiin, ja palkinto jaetaan nykyisin kolmen vuoden välein.
Kongthong
Kongthong on kylä Intian Meghalayan osavaltiossa. Se tunnetaan esimerkiksi paikallisesta lauluperinteestä jingrwai iawbei. Kylän asukasluku oli vuoden 2011 väestönlaskennan mukaan 567.
Tony Carey
Anthony Laurence Carey (s. 16. lokakuuta 1953 Turlock, Kalifornia, Yhdysvallat) on amerikkalainen kosketinsoittaja, jonka suuri yleisö muistaa parhaiten Ritchie Blackmoren Rainbow-yhtyeen kosketinsoittajana vuosina 1975–1977.
Kongthong
Maantiede ja hallinto
thumb|vasen|Niin sanottu "elävä silta" lähellä kylää. Kongthong sijaitsee Intian koillisosassa Meghalayan osavaltiossa. Hallinnollisesti se on osa East Khasi Hills -piirikuntaa. Kylää ympäröivällä alueella on jyrkkiä harjanteita, rotkoja ja tiheää viidakkoa. Kylästä on tieyhteys osavaltion pääkaupunkiin Shillongiin. Lähellä sijaitsee myös joskus maailman sateisimpana paikkana mainittu Cherrapunji.
Intian perustuslain mukaisesti paikallishallintoa johtaa vaaleilla valittava kylänpäämies eli sarpanch.
Tony Carey
Carey toimi sooloartistina 1980-luvun alkupuoliskolla ja sai jonkin verran listamenestystä. Hänellä oli myös Planet P Project -niminen yhtye samalla vuosikymmenellä. Sittemmin Carey on työskennellyt soittajana ja tuottajana monille artisteille kuten Jennifer Rush, Joe Cocker, John Mayall, Eric Burdon ja David Knopfler.
Kongthong
Historia
Paikallisen kansanperinteen mukaan kylä on perustettu ennen paikallista Sohran kuningaskuntaa, joka perustettiin 1500-luvun alkupuolella. Heimokuningaskunnan keskus oli Cherrapunji.
Tony Carey
Vuonna 2009 Carey oli mukana Over the Rainbow -projektissa, jossa entiset Rainbow-yhtyeen jäsenet soittavat Rainbow’n kappaleita. Hän joutui kuitenkin jättäytymään pois projektista sairauden takia. Vuonna 2010 Carey ja Over the Rainbow -kitaristi Jurgen Blackmore perustivat EBC ROXX -nimisen yhtyeen.
Kongthong
Historia
Kylä oli pitkään hyvin eristyksissä, eikä siitä ole kirjoitettu paljon. Esimerkiksi muuttaminen kylän ulkopuolelle työn, opintojen tai muun syyn vuoksi on yleistynyt vasta hiljattain. Myöhemmin on kaavailtu matkailun kehittämistä alueelle. Se on nimitetty ehdokkaaksi esimerkiksi UNWTO:n parhaan turistikylän palkinnon saajaksi.
Kulttuuri
Kongthong tunnetaan esimerkiksi paikallisesta lauluperinteestään jingrwai iawbei. Nimi tarkoittaa melodiaa (jingrwai) klaanin esiäidin (iawbei) kunniaksi. Kaukaa laulut kuulostavat vihellyksiltä, jollaisiksi niitä joskus myös kutsutaan. Perinteen mukaan paikalliset saavat syntyessään normaalin nimen ohella laulettavan nimen. Laulujen tarkoitus oli pitää yhteyttä esimerkiksi metsästysretkien aikana. Niiden uskottiin myös karkottavan pahoja henkiä. Lauluperinteen uskotaan olevan vanha, mutta sitä on dokumentoitu vasta hiljattain. Ensimmäisessä tieteellisessä julkaisussa sitä kuvailtiin vuonna 2016.
Muiden khasien tapaan kylän asukkaiden yhteiskuntajärjestelmä on matrilineaarinen.
Väestö
Kongthongin asukasluku oli Intian vuoden 2011 väestönlaskennan mukaan 567. Etniseltä taustaltaan paikalliset ovat khaseja. Kylän lukutaitoisuus oli 69,33 prosenttia eli osavaltion keskimääräistä pienempi.
David Stone
David Stone (alk. Michael David Stoyanoff; s. 1952 Toronto, Kanada) on kanadalainen kosketinsoittaja. Hän soitti Ritchie Blackmoren Rainbow-yhtyeessä koskettimia vuosilta 1977–1978. Hän oli mukana levyllä Long Live Rock 'n' Roll. Muita hänen yhtyeitään ovat olleet muun muassa Symphonic Slam ja Max Webster.
Air Francen lento 358
Air Francen lento 358 oli Air Francen kansainvälinen reittilento Ranskasta Torontoon, Kanadaan. Yrittäessään laskeutua kone ajoi yli kiitotieltä ja putosi pellolle. Kaikki koneessa olleet 309 matkustajaa ja miehistön jäsentä selvisivät.
Onnettomuuden kulku
Lento lähti Charles de Gaullen kansainväliseltä lentoasemalta kello 13:32.
Koneen lähestyessä määränpäätään ulkona oli sateista. Kone sai luvan laskeutua kiitotielle 24L. Koneen laskeuduttua miehistö ei kyennyt pysäyttämään konetta ajoissa, ja kone saavutti 2 743 metriä pitkän kiitotien päädyn. Kone ajoi läpi lentoaseman turva-aidasta, törmäsi maahan ja liukui mäkeä alas 200 metriä, kunnes pysähtyi ja syttyi palamaan. Kaikki koneessa olleet saatiin evakuoitua.
Kone putosi vain kymmenien metrien päähän ruuhkaisesta valtatiestä, joka aiheutti tiellä tukkeutumisen.
Onnettomuuden syy
Eräät silminnäkijät kertoivat koneeseen osuneen salama hieman ennen laskeutumista.
Onnettomuuden syyksi todettiin kuitenkin liian myöhäinen suihkujarrujen aktivointi, koska pilotti, joka ei lentänyt, oli jättänyt jarrun aktivoimatta, ja lentävä pilotti oli aktivoinut sen liian myöhään.
10 Hygiea
10 Hygiea (symbolit: 16px tai 16px|⯚) on neljänneksi suurin tunnettu asteroidi, läpimitta 434 ± 14 km, ja on muodoltaan pyöreähkö. Hygiea on suurin hiilityyppisistä C-luokan asteroideista. Se kiertää Aurinkoa Marsin ja Jupiterin välisellä asteroidivyöhykkeellä. Hygiean löysi A. de Gasparis vuonna 1849. Pikkuplaneetta on nimetty Hygieia-jumalattaren mukaan. Hygiea oli yksi monista 1850-luvun tuntumassa löytyneistä asteroideista. Ensimmäisinä löytyneitä asteroideja oli pidetty planeettoina, mutta kun yhä uusia rupesi löytymään vuodesta 1845 (Astraea löytyi kyseisenä vuonna) lähtien kiihtyvällä tahdilla, niin ne menettivät pian asemansa.
Fyysiset ominaisuudet
pienoiskuva|vasen|Ensimmäiset 10 löydettyä asteroidia (oranssilla) verrattuna [[Kuuhun (harmaalla). Hygiea on numero kymmenen.]] Hygiean läpimitaksi oli ennen VLT-kaukoputken havaintoja arvioitu 500×385×350 km, tai 407,12 km. VLT:n havaintojen mukaan Hygiean säde olisi, 217 ± 7 kilometriä (mitat: 225 ± 5 km, 215 ± 5 km sekä 212 ± 10 km), eli läpimitta on noin 434 km. Havaintojen mukaan tämä pikkuplaneetta on muodoltaan pallomainen. Täten Hygiea saattaa olla hydrostaattisessa tasapainossa, ja siis kääpiöplaneetta.
Hygiean massa on (8,32 ± 0,80) × 1019 kg ja tiheys 1,94 ± 0,19 g/cm3. Hygieassa on 3 % asteroidivyöhykkeen massasta. Kappaleen pyörähdysajaksi oli arvioitu ennen VLT-havaintoja 27,6 tuntia, mutta uudet mittaustulokset osoittavat sen olevan puolet lyhyempi, eli 13,82559 ± 0,00005 tuntia.
Hygiean pinta muistuttaa koostumukseltaan Cerestä, ja Hygiean pinnalla on VLT-havaintojen perusteella ainakin kaksi huomattavaa törmäyskraatteria, joiden läpimitat ovat 180 ± 15 km ja 97 ± 10 km. Kraattereita on vähemmän kuin Pallaksella Iriksellä ja Vestalla. Nuorempi pinta ei selitä tätä, sillä Hygiea-ryhmän muodostaneesta törmäyksestä, eli pinnan iästä on aikaa ainakin kolme gigavuotta. Uskotaankin, että syynä vähäiseen havaittuun kraatterimäärään on Hygiean pinnan heijastussuhde sekä kraatterien morfologia. Kulhonmuotoisten kraatterien havaitseminen on helpompaa VLT:n kaltaisilla välineillä kuin tasapohjaisten. Tällaisia törmäyskraattereita on havaittu Cereksessä, ja mikäli Hygieallakin pienemmät kraatterit ovat tasapohjaisia, esiintyy Hygieallakin pinnanalaista vesijäätä. vasen|pienoiskuva|Kokovertailussa useat Aurinkokunnan kappaleet, jotka olivat [[Kansainvälinen tähtitieteellinen unioni|IAU:n vuoden 2006 planeetan määritelmää luotaessa planeettaehdokkaina. Niistä tuli määritelmän valmistuttua kääpiöplaneettaehdokkaita. Hygiea on ensimmäinen alhaalla oikealla. (Kuvassa näkyy myös kaistale Maasta kappaleiden koon parempaa hahmotusta varten.)]]
Kiertorata
Se kiertää Aurinkoa asteroidivyöhykkeen ulommalla puoliskolla radalla, jonka etäisyys on 3,137 AU, vaihdellen 2,773-3,507 AU:n välillä. Radan soikeus on 0,117 ja kaltevuus 3,841°. Kiertoaika on 2 032 päivää. Lämpötila pinnalla vaihtelee 164-247 kelvinin välillä.
pienoiskuva|Hygiea tähtitaivaalla 2MASS:n kuvassa. pienoiskuva|oikea|Hygiean [[kiertorata|rata (sinisellä) verrattuna sisimpien planeettojen ratoihin (punaisella). Uloin kuvan planeetoista on Jupiter]]
Nathalie Kelley
pienoiskuva|Nathalie Kelley Nathalie Kelley (s. 3. maaliskuuta 1985 Lima, Peru) on australialainen näyttelijä, joka on esiintynyt muun muassa elokuvissa Hurjapäät: Tokio Drift ja Young Americans. Hän näyttelee myös sarjassa Dynastia. Lisäksi hän on esiintynyt Bruno Marsin ”Just The Way You Are” -kappaleen musiikkivideolla.
Kanooppiastia
thumb|Kanooppiastioita [[uusi valtakunta|uuden valtakunnan ajalta.]] thumb|Kuningatar Neskonsin kanooppiastioita Egyptin myöhäiskaudelta.
Kanooppiastia on kannellinen, yleensä keraaminen astia, jota muinaiset egyptiläiset käyttivät muumioitujen vainajien ruumiinosien säilömiseen. Elimet jaettiin neljään astiaan: idän puoleiseen vatsa, lännen puoleiseen sisäelimet, pohjoisen puoleiseen keuhkot ja etelän puoleiseen maksa. Sydäntä ei koskaan säilötty astiaan, vaan se jätettiin vainajan muumioon koska sen uskottiin sisältävän sielun.
Uuden valtakunnan 19. dynastian aikaan kanooppiastioiden kanteen alettiin kuvata kunkin sisäelimen suojelusjumalan pää (haukan, apinan tai sakaalin pää). Kanooppiastiat sijoitettiin kanooppiarkkuun, joka haudattiin yhdessä muumion sarkofagin kanssa.
Kanooppeja käytettiin myös Etruriassa.
Khione (Boreaan tytär)
Khione oli kreikkalaisessa mytologiassa luminymfi ja Boreaan, pohjoistuulen, ja Oreithyian tytär.
Khione oli yhteydessä Poseidonin kanssa ja synnytti tälle salaa Eumolpoksen. Pelätessään isänsä reaktiota hän tämän tietämättä heitti lapsensa syvään mereen. Poseidon kuitenkin pelasti Eumolpoksen ja antoi tämän tyttärelleen kasvatettavaksi Etiopiassa. Eumolpoksesta tuli eumolpidien, Eleusian mysteerejä johtavan pappissuvun kantaisä.
Liguria
Liguria on hallinnollinen alue Luoteis-Italian rannikolla, Ranskan rajalla. Se on kolmanneksi pienin Italian hallinnollisista alueista. Piemonten hallinnollinen alue sijaitsee siitä pohjoiseen, Emilia-Romagnan ja Toscanan alueet siitä itään. Liguria koostuu neljästä maakuntatason alueesta: kolmesta maakunnasta (Imperia, La Spezia, Savona) ja Genovan metropolikaupungista.
Ligurian rannikko muodostaa Italian Rivieran, luoteessa Liguria ulottuu Alpeille ja koillisessa Apenniineille. Asukkaita on vajaat 1,6 miljoonaa. Pääkaupunki on Genova.
Historia
Muinaiset liguurit asuttivat Välimeren rannikkoa Rhônejoelta Arnojoelle, mutta myöhemmin keltit – roomalaisittain gallialaiset – saapuivat alueelle synnyttäen galloliguurisen kulttuurin. Varhaisina aikoina aluetta asuttivat myös foinikialaiset, kreikkalaiset ja karthagolaiset. Alue liitettiin virallisesti osaksi Rooman valtakuntaa 200-luvulla eaa. Noin vuodesta 7 eaa. seutu oli osa Regio IX Ligurian aluetta ja noin vuodesta 293 jaa. Alpes Cottiaen provinssia.
Keskiajalla Genova siirtyi hitaasti valta-asemaan suurimmassa osassa Liguriaa ja hallitsi aluetta pitkään lukuun ottamatta paria katkosta 1400- ja 1500-luvuilla, jolloin alue oli Milanon herttuan tai Ranskan valtakunnan alaisuudessa. Vuonna 1796 Ranskan vallankumouksen kenraali Napoleon Bonaparte julisti alueen Ligurian tasavallaksi. Ligurian tasavalta oli kuitenkin lyhytikäinen, ja Ranska yhdisti sen itseensä jo vuonna 1805. Napoleonin sotien loputtua vuonna 1815 Sardinian kuningaskunta siirtyi hallitsemaan aluetta.
Ilmasto
thumb|left|250px|[[Genova on Ligurian hallinnollisen alueen pääkaupunki.]] Alueella vallitsee leuto meri-ilmasto: kesän lämpö jää 25 asteen tuntumaan, ja talvella on harvoin pakkasta muualla kuin sisämaan vuoristoissa. Sadetta voi olla ajoittain hyvinkin paljon; rannan lähellä sijaitsevat vuoristot synnyttävät orografista sadetta, joten Genovassa voi sataa jopa 2 000 mm vuodessa. Muilla alueilla sademäärät ovat normaalia Välimeren tasoa (500–800 mm).
Suuresta väkitiheydestä huolimatta metsät peittävät yli puolet alueesta.
Kulttuuri
Pesto ja focaccia ovat Ligurian tyypillisiä ruokaerikoisuuksia. Alueella puhutaan italian kielen lisäksi myös liguurin kieltä.
Long Way from Home
Long Way from Home on brittiläisen Whitesnake-yhtyeen vuonna 1979 julkaistu kappale, single ja EP. Se sisältyy myös samana vuonna julkaistulle studioalbumille Lovehunter. Kappaleen on kirjoittanut yksin solisti David Coverdale. Siitä muodostui yhtyeen ensimmäinen hitti Britannian listalla, kun se nousi sijalle 55.
Kappale julkaistiin Britanniassa EP-levynä, jonka B-puoli sisälsi kappaleet ”Trouble” ja ”Ain’t No Love in the Heart of the City”. Japanilaisen singlen B-puolella oli Lovehunter-albumille kuuluva ”Walking in the Shadow of the Blues”.
Brittiläinen EP
A-puoli B-puoli
Japanilainen single
A-puoli B-puoli
Molise
Molise on hallinnollinen alue Keski-Italiassa. Vuoteen 1963 saakka se oli osa Abruzzi e Molisen aluetta yhdessä Abruzzon kanssa. Alueella on noin 310 000 asukasta, joista osa on etnisesti kroatialaisia tai albanialaisia.
Molisen pääkaupunki on Campobasso. Muita suuria kaupunkeja ovat Isernia ja Termoli.
Alueella on runsaasti linnoja ja lukuisia luostareita. Campitello Matesen hiihtokeskuskessa on eniten lunta koko Keski- ja Etelä-Italiassa.
Aiheesta muualla
thumb|250px|left|Näkymä Molisen pääkaupunkiin [[Campobassoon.]]
Kahoot!
pienoiskuva Kahoot! on verkossa sijaitseva pelipohjainen oppimisympäristö. Sen avulla voi luoda helposti tietokilpailuja, joihin voi pelikoodin avulla osallistua. Kahoot! on saatavilla useilla eri kielillä. Se toimii useilla eri käyttöjärjestelmillä ja sovelluksena.
Tietokilpailuja voi luoda kuka tahansa rekisteröitynyt ja sisäänkirjautunut käyttäjä ilmaiseksi. Rekisteröityminen on myös ilmaista. Tekemänsä tietokilpailun voi halutessaan laittaa kaikille näkyväksi. Kahoot! on muun muassa helppokäyttöisyytensä ansiosta tullut suosituksi kouluissa. Ennalta laadittua Kahoot!-tietovisaa pelatakseen on opettajan vain kirjauduttava sisään, ja oppilaat voivat syöttää pelille generoituvan koodin Kahoot!:in nettisivuilta. Jokainen pelaaja valitsee itselleen ennen peliä käyttäjänimen. Kysymys ja vastausvaihtoehdot näkyvät erillisellä ruudulla (yleensä opettajan). Pelaajien näytöllä näkyy pelkästään 2–4 laatikkoa, yksi jokaiselle vastausvaihtoehdolle. Tietokilpailun luoja saa valita jokaiselle kysymykselle aikarajan sekä vastausvaihtoehtojen määrän. Jokaisen kysymyksen jälkeen näkyy kilpailun tilanne ennen seuraavaa kysymystä. Pisteitä saa oikeasta vastauksesta 1–1 000 vastausnopeudesta riippuen. Pelin lopussa näytetään viiden eniten pisteitä saaneiden pelaajien nimet sekä oikein vastattujen kysymysten määrä, ja kolme parasta pelaajaa saavat näytölleen kuvan joko pronssisesta, hopeisesta tai kultaisesta mitalista.
Kahoot!:in perustivat syyskuussa 2013 Johan Brand, Jamie Brooker ja Morten Versvik yhteistyössä Norjan teknis-luonnontieteellisen yliopiston kanssa.
Andrei Parfjonov
Andrei Parfjonov (s. 17. joulukuuta 1987 Troitsko-Petšorsk) on venäläinen maastohiihtäjä. Seuratasolla Parfjonov edustaa The Rochev's Clubia. Hänen parhaat saavutuksensa ovat tulleet sprinteistä.
Maastohiihdon maailmancupissa Parfjonov debytoi lokakuussa 2007 Düsseldorfin sprintissä ollen 40. Ensimmäiset maailmancupin pisteensä Parfjonov saavutti joulukuussa 2007, kun hän oli Tour de Skin osakilpailussa Prahassa neljäs vapaan sprintissä. Parfjonovin paras sijoitus maailmancupin henkilökohtaisessa osakilpailussa on kolmas, jonka hän saavutti tammikuussa 2015 Rybinskin ja helmikuussa 2017 Pyeongchangin sprintistä. Hän voitti jälkimmäisenä viikonloppuna parisprintin maailmancupkilpailun.
Vuonna 2010 Parfjonov voitti alle 23-vuotiaiden MM-pronssia Hinterzartenista sprintistä.
Milivoje Novakovič
thumb|right|Milivoje Novakovič Milivoje Novakovič (s. 18. toukokuuta 1979) on slovenialainen jalkapalloilija, joka pelaa hyökkääjänä. Hän edustaa saksalaista 1. FC Köln -seuraa, johon hänet myytiin vuonna 2006.
Kansainvälisissä otteluissa Novakovič on pelannut Slovenian maajoukkueen jäsenenä.
Belayneh Densamo
Densamo juoksi vuoden 1988 Rotterdamin maratonilla uuden maailmanennätyksen 2.06.50. Tulos kesti lajin maailmanennätyksenä kolmanneksi pisimpään kautta aikojen; sen rikkoi Ronaldo da Costa vuonna 1998.
Pasi Pasanen
Pasi Pasanen on suomalainen rumpali, joka soittaa yhtyeissä Bone5 ja Sons of Aeon. Aiemmin hän on vaikuttanut myös yhtyeissä Plutonium Orange, Morningstar ja Swallow the Sun.
Oikeusvoima
Oikeusvoima tarkoittaa sitä, että tuomioistuimen tai hallintoviranomaisen tekemä ratkaisu rajoittaa toimintamahdollisuuksia myöhemmässä oikeudenkäynnissä tai hallinnollisessa käsittelyssä. Oikeusvoima-käsite syntyy sen seurauksena, että ne bis in idem (ei kahdesti samassa asiassa) -nimellä tunnettu oikeusperiaate on toteutettu jonkin maan oikeusjärjestyksessä. Tällöin tuomioistuinten lainvoimaiset ratkaisut saavat ns. oikeusvoima-ominaisuuden. Käytännössä oikeusvoimalla tarkoitetaan, ettei tuomioistuin saa ottaa uudestaan käsiteltäväksi sellaista seikkaa, joka jo on lainvoimaisella päätöksellä ratkaistu (oikeusvoiman negatiivinen vaikutus). Myös jos oikeuskäsittelyssä tulee vastaan seikka, josta on jo annettu lainvoimainen ratkaisu, aikaisempi ratkaisu pitää panna uuden tuomion perusteeksi niin, ettei tuota seikkaa voida enää menestyksellä riitauttaa (oikeusvoiman positiivinen vaikutus).
Oikeusvoima on siten eri asia kuin lainvoima. Ratkaisu tulee lainvoimaiseksi, kun se on lopullinen eli kun siitä ei saa (enää) valittaa. Kun harkitaan kysymystä, onko jokin seikka jo ratkaistu (lainvoimaisella) päätöksellä eli sisältyykö tämä seikka aiemmin tehtyyn ratkaisuun käsitellään kysymystä, jota nimitetään oikeustieteessä "oikeusvoiman ulottuvuudeksi".
Ylimääräinen muutoksenhaku Suomessa
Ylimääräiset muutoksenhakukeinot ovat Muita ylimääräisiä muutoksenhakukeinoja ei ole.
Kaikissa em. tilanteissa on kysymyksessä poikkeuksellinen menettely. Edellytykset ylimääräiselle muutoksenhaulle ovatkin varsin ankarat. Kaiken kaikkiaan OK:n 31 luvussa erotellaan 17 eri ylimääräistä muutoksenhakutilannetta (jotka ovat tosin osin päällekkäiset). Alla mainitaan tärkeimmät tilanteet.
Kantelu tuomiovirheen perusteella (OK 31:1)
Kantelu tuomiovirheen perusteella on mahdollinen muun muassa jos on tuomittu henkilö, jota ei ole kuultu. Käytännössä tällainen tilanne saattaa (poikkeuksellisesti) esiintyä joissain laajoissa rikosasioissa, joissa oikeudenkäynnin edetessä esitetään jatkuvasti uusia syytteitä useita vastaajia vastaan, jolloin saattaa syntyä tilanne, että joku vastaaja (joka vastattuaan omalta osaltaan on poissa asian jatkokäsittelystä oikeudessa) jää kuulematta jostain kokonaisuuteen suhteutettuna vähäisestä seikasta.
Kantelu on edelleen mahdollista tilanteissa, jossa tuomioistuin on ottanut sellaisen seikan käsiteltäväkseen, jota se ei olisi saanut lainkaan käsitellä (ns. absoluuttinen prosessinedellytys on puuttunut). Lopuksi on kantelu mahdollinen myös jos oikeudenkäynnissä on tapahtunut muu oikeudenkäyntivirhe, joka on tai jonka voidaan otaksua olennaisesti vaikuttaneen jutun lopputulokseen
Kantelu tuomiovirheen perusteella on tehtävä määräajassa siitä kun virhe ilmeni. Kantelu osoitetaan ylioikeudelle, tai jos kysymyksessä on ylioikeuden tai Korkeimman oikeuden ratkaisu, Korkeimmalle oikeudelle. Jos ylioikeus/Korkein oikeus tällöin havaitsee, että virhe on tapahtunut, se joko poistaa tuomion kokonaisuudessaan tai tarpeellisilta kohdin ja osoittaa sen uutta käsittelyä varten siihen oikeuteen, jossa virhe on tapahtunut.
Lainvoiman saaneen tuomion purkaminen (OK 31:7-9)
Lainvoiman saaneen tuomion purkaminen on mahdollista muun muassa jos oikeuden jäsen, syyttäjä tai asianosainen on jutun yhteydessä syyllistynyt rikolliseen menettelyyn, jonka voidaan otaksua vaikuttaneen jutun lopputulokseen.
Tunnetuin tuomionpurkutilanteista lienee kuitenkin tilanne, jossa ilmaantuu uusi todiste. Sellaiseen voidaan nojautua vain edellyttäen että saatetaan todennäköiseksi, ettei asianosainen ole voinut vedota aiemmassa oikeuskäsittelyssä puheena olevaan seikkaan tai todisteeseen. Lisäksi asetetaan vetoamiselle uuteen todisteeseen lisäedellytyksiä, jotka ovat erilaiset sen mukaan, tapahtuuko vetoaminen vastaajan vahingoksi vai vastaajan eduksi.
Vastaajan vahingoksi
Tuomion purkaminen tulee myös kysymykseen muun muassa jos ilmenee, että todisteita on väärennetty tai että asiassa on esitetty perätön lausuma (ns. väärä vala) sekä jos tuomio perustuu ilmeisesti väärään lain soveltamiseen.
Tuomion purkamista haetaan eräissä tapauksissa ylioikeudelta, eräissä tapauksissa korkeimmalta oikeudelta asian laadun mukaan. Jos tuomion purkamista koskevaan hakemukseen suostutaan ja jutun uusi käsittely havaitaan tarpeelliseksi, määrää korkein oikeus jutulle uuden käsittelyajan. Korkein oikeus voi myös ottaa selvän asian heti ratkaistavakseen.
Vuoden 2012 KKO-purkuhakemusten lopputulema
Siihen, purkiko tai poistiko KKO ylimääräisen muutoksenhaun kohteena olleen tuomion vai ei, oli hyvin vahvasti yhteydessä se, oliko jutussa mukana hakijan lisäksi muita asianosaisia. Mikäli muita asianosaisia oli mukana, 72 prosentissa [vuoden 2012] tapauksista KKO päätyi hakijan kannalta myönteiseen lopputulokseen eli purki tai poisti tuomion, mutta jos asianosaisia ei ollut mukana, ainoastaan noin kolme prosenttia tuomioista purettiin tai poistettiin.
Yksityisten hakijoiden hakemuksista 14 prosenttia menestyi eli KKO purki tai poisti ylimääräisen muutoksenhaun kohteena olleen tuomion. Viranomaisten hakemuksista menestyi sen sijaan lähes yhdeksän kymmenestä (89 %). Poliisilaitosten ja syyttäjänvirastojen ratkaisuja koskeneista hakemuksista kaikki olivat menestyviä.
Kaiken kaikkiaan noin 22 prosenttia ylimääräisen muutoksenhaun kohteena olleista asioista joko purettiin tai poistettiin. Noin 71 prosenttia ylimääräisistä muutoshakemuksista hylättiin.
Yksityisten hakijoiden kannalta tutkimustulokset ovat melko lohduttomia. Heidän hakemuksensa lähes pääsääntöisesti hylätään. Ylimääräisen muutoksenhaun kohteena painottuvat melko voimakkaasti alioikeuksien ratkaisut KKO:n päätösten ohessa. Tähän voi vaikuttaa muun muassa se, että KKO on hylännyt aiemmin valitusluvan. Tämä antaa yksityiselle hakijalle vielä intoa kokeilla loppuun asti toivotun lopputuloksen saamista ylimääräisen muutoksenhaun kautta. Kuitenkin käytännössä tämä on osoittautunut melko turhaksi.
Toinen mahdollinen selitys hyväksyttyjen yksityisten hakemusten vähäiselle määrälle voi löytyä hakemusten käsittelystä korkeimmassa oikeudessa. Asiasta tehdyn tilastollisen analyysin tekijät ovat arvioineet korkeimman oikeuden hylkäävän virheellisesti huomattavan paljon juuri tämän ryhmän hakemuksia (kafkatuomiot.net: "Tuomionpurut korkeimmassa oikeudessa tilastojen valossa")
Oikeudenkäymiskaaren mukaan Korkeimmassa oikeudessa esittelijä esittelee ylimääräisen muutoksenhakuasian käytännössä ensin kolmijäseniselle kokoonpanolle, joka päättää asian jatkoesittelystä päätösvaltaiselle viisijäseniselle kokoonpanolle, jotta hakemus voisi menestyä. Selvästi hylättävä asia voidaan hylätä suppeammassakin kokoonpanossa. Mikäli vastapuolelta ei viimeistään tässä vaiheessa pyydetä vastinetta ei hakijalta tulla pyytämään myöskään vastinetta ja hakemus poikkeuksetta hylätään.
Menetetyn määräajan palauttaminen (OK 31:17)
Menetetyn määräajan palauttaminen on mahdollista tilanteessa, joissa asianomainen osoittaa, että hänellä on ollut laillinen este. Sellaisessa tapauksessa määrätään asianosaiselle uusi määräaika, jonka kuluessa hän voi ryhtyä siihen oikeustoimeen, jonka tekemiseksi asetetun määräajan noudattamisen hän oli laiminlyönyt.
Kansainväliset tilanteet Suomen laissa
Ne bis in idem -periaate on varsinkin kansainvälisen yhteistyön lisäännyttyä erityisesti EU:n puitteissa johtaneet useisiin kansainvälisiin lainsäädäntöhankkeisiin. Näillä pyritään estämään henkilön tuomitseminen samasta rikoksesta useassa eri maassa. Suomen rikoslaki kieltää syyttämästä henkilöä teosta, jos samasta teosta on annettu lainvoimainen tuomio tekopaikan valtiossa tai toisessa Euroopan unionin jäsenvaltiossa. Tuomion tulee kuitenkin olla pääasiaratkaisu: pelkkä syytteen tutkimatta jättäminen ei estä syytteen nostamista Suomessa. Jos syyte koskee kuitenkin syyte voidaan nostaa. Mikäli asiassa on aiemmin kärsitty vapausrangaistus toisessa valtiossa, tämä vähennetään suomalaisesta tuomiosta. Muissa EU-maissa on lainsäädännön harmonisoinnin myötä vastaava lainsäädäntö.
Herrschaft
Herrschaft on ranskalainen electro/industrial metal-yhtye. Yhtye on julkaissut 3 täyspitkää albumia, joista viimeisimpänä kokoelma-albumi Time & Dust - The Remixes 2004-2014 vuonna 2014. Yhtye on julkaissut myös kaksi EP:tä.
Pyhän Laurin kappeli
Pyhän Laurin kappeli on Vantaalla Helsingin pitäjän kirkonkylässä sijaitseva Pyhän Laurin kirkon viereen rakennettu siunauskappeli. Kappelin harjannostajaiset pidettiin 6. marraskuuta 2009, ja se valmistui elokuussa 2010.
Kappelin ovat suunnitelleet arkkitehdit Anu Puustinen ja Ville Hara vuonna 2003, jolloin Puustinen oli vielä opiskelija ja Hara juuri valmistunut. He voittivat arkkitehtuurikilpailun ehdotuksella, jonka mukaan edellinen, vuonna 1976 valmistunut kappeli purettaisiin uuden alta. Vanhan purkaminen herätti vastustusta, ja valitukset viivästyttivät hanketta vuosilla.
Kappelin ulko-ovella on on suuri liuskekivillä täytetty allas, jonka ajatus on peräisin Raamatun säkeestä: "Hän vie minut vihreille niityille, hän johtaa minut vetten ääreen, siellä saan levätä." Altaassa ei kuitenkaan ole vettä. Vantaan seurakuntayhtymä on päättänyt pitää kaikki vesielementtinsä tyhjinä niiden aiheuttamien kustannusten vuoksi.
Kuten Pyhän Laurin kirkon katossa, myös Pyhän Laurin kappelin katossa on käytetty kuparia. Kappelin sisällä on taiteilija Pertti Kukkosen patinoimia kuparilevyjä sekä salin lasiseinässä kupariverkkoa.
Kupariverkon käytännöllinen tarkoitus on suojata huonetta auringonvalolta. Sen symbolinen tarkoitus kertoo tuonpuoleisen rajasta. Verhon ulkopuolinen osa painaa 950 kiloa ja on arvoltaan yli 100 000 euroa. Se varastettiin 2022, mutta saatiin pian takaisin.
Hara ja Puustinen suunnittelivat myös rakennuksen kirkkotekstiilit.
Kappelissa on kaksi salia, iso noin 100 henkilölle ja pieni 25 henkilölle.
Rakennuksen käyttöikätavoite on 200 vuotta.
Taideteokset
Kappelin taideteoksista järjestetyn kilpailun voitti Pertti Kukkonen ja toiseksi sijoittui Pekka Jylhä. Jylhän teoskokonaisuuden nimi on Pyhä, ja se on kellaritiloissa sijaitsevassa vainajien näyttöhuoneessa. Teos Sielu on alas vievässä porrashuoneessa. Kukkosen teos Ristin tie koostuu tiilimuuriin kätketyistä, kulkua johdattavista valoista sekä reliefeistä, joiden materiaalina ovat erikokoiset savitiilet.
Palkinnot
Kappeli on palkittu vuoden 2010 betonirakenteena.
Alnitak
Zeta Orionis (ζ Orionis, ζ Ori) eli Alnitak on Orionin vyön itäinen tähti. Arabiassa an-nitaq tarkoittaa vyötä. Alnitak on sininen ylijättiläinen, ja sillä on läheinen seuralainen, se on siis kaksoistähti. Alnitak kytkeytyy sumuun IC 434.
Alnitak on moninkertainen tähti
Alnitak AB
Rotterdamin metro
undefined
Rotterdamin metro on Alankomaiden toiseksi väkirikkaimman kaupungin Rotterdamin metrojärjestelmä. Ensimmäinen linja, jotka kutsuttiin Pohjois-Etelälinjaksi, avattiin 8. helmikuuta 1968. Linja kulki Centraal Stationilta Zuidpleinille alittaen Niuwe Maas -joen tunnelissa. Tämä oli Alankomaiden ensimmäinen metrolinja. Samaan aikaan se oli myös yksi maailman lyhimmistä metrolinjoista pituuden ollessa vain 5,9 kilometriä.
Vuonna 1982 avattiin toinen linja nimeltään Itä-Länsi-linja, joka kulki Capelsebrugista Coolhaveniin. 1990-luvun lopulla linjat nimettiin kahden historiallisesti merkittävän rotterdamilaisen henkilön mukaan, Erasmus-linja (Pohjois-Etelä) Erasmus Rotterdamilaisen mukaan ja Caland-linja (Itä-Länsi) Pieter Calandin mukaan. Näistä nimistä luovuttiin kuitenkin joulukuussa 2009, jolloin otettiin käyttöön linjojen kirjaimet sekä värit. Tällä haluttiin selkeyttää alkuperäisestä huomattavasti laajentuneen metroverkon linjoja, varsinkin entisen Itä-Länsi-linjan osalta.
Kevytraitiotie
Huomioitavaa on myös, että linjan B metrojunat laskevat virroittimen alas De Tochenin aseman jälkeen ja jatkavat matkaansa Nesselandiin käyttämällä radan vieressä kulkevaa virtakiskoa. Lisäksi linja E, joka kulkee Slingestä Rotterdamin päärautatieaseman kautta Haagiin, käyttää junan yläpuolista ajojohdinta. Junan yläpuolinen virroitin otetaan käyttöön metrojunan poistuessa tunnelista Blijdorpin ja Melanchtonwegin asemien välillä.
Casper (elokuva)
Casper on vuonna 1995 ensi-iltansa saanut kokoperheen komedia-/fantasiaelokuva. Elokuvan ohjasi Brad Silberling ja pääosissa ovat Bill Pullman ja Christina Ricci.
Adeninlahti
Adeninlahti on Punaisenmeren ja Arabianmeren yhdistävä merialue Arabian niemimaan ja Afrikan sarven välissä. Sen rannikkovaltioita ovat Jemen pohjoisessa, Somalia etelässä ja Djibouti lännessä. Lahti on yhteydessä Punaiseenmereen Bāb al-Mandabin salmen kautta. Se on saanut nimensä Jemenin eteläosassa sijaitsevan Adenin satamakaupungin mukaan.
Geologia
Adeninlahti on syntynyt Afrikan ja Arabian niemimaan mannerlaattojen erotessa vähitellen toisistaan 35 miljoonan vuoden aikana. Maantieteellisessä mielessä se rajautuu idässä Guardafuiniemen kautta kulkevaan pituuspiiriin. Geologisen ja meritieteellisen määritelmän mukaan se kuitenkin jatkuu lännessä Kuria Muria -saarten ja Sokotran länsipuolelle aina mannerjalustan reunalle saakka. Se on itä–länsisuunnassa 1 480 kilometrin pituinen, ja sen keskimääräinen leveys on 480 kilometriä. Lahden pinta-ala on yhteensä noin 530 000 neliökilometriä. Sen pohjan merkittävin topografinen piirre on lahden keskiosassa kulkeva Shebanselänne. Lahden syvin kohta on 5 360 metrin syvyydessä.
Eliöstö
Adeninlahdessa on runsas eliöstö. Sen rannikoiden pintavesissä on ajoittain runsaasti ravinteita mikä johdosta niissä on runsaasti planktonia jota eläimet käyttävät ravinnoksi. Merkittäviä lahdessa tavattavia lajeja ovat muiden muassa sardiinit, makrillit, tonnikalat, hait, delfiinit ja valaat. Lahti toimii myös merikilpikonnien lisääntymisalueena. Lahden rannikkovaltiot eivät harjoita laajamittaista kaupallista kalastusta, mutta niiden rannikoilla on monia eristyneitä kalastuskyliä ja -kaupunkeja.
Vesiväylä Välimerelle
Lahti on tärkeä kuljetusväylä. Sen kautta kulkee erityisesti raakaöljyä Persianlahdelta Suezin kanavan kautta Välimerelle ja muita tuotteita Aasiasta Eurooppaan ja Yhdysvaltoihin. Vuonna 2006 lahden läpi kulki päivittäin lähes neljä prosenttia maailman kuluttamasta öljystä. Adeninlahdesta tuli 2000-luvun ensimmäisen vuosikymmenen jälkipuoliskolla, erityisesti vuodesta 2008 alkaen somalialaisten merirosvojen takia maailman merirosvoukselle alttein vesialue. Tapaukset olivat huipussaan vuonna 2010, jolloin oli yli tuhat merenkulkijaa panttivankeina 53 alukselta. Merirosvous saatiin 2010-luvun aikana aisoihin, eikä International Maritime Bureaun mukaan Adeninlahdella tapahtunut vuonna 2019 ainuttakaan onnistunutta kaappausta. Tilanteen helpottamiseksi aluksista tehtiin muun muassa helpompia puolustaa ja vaikeampia hyökätä. Samaan aikaan alueen paikallishallinto pystyi parantamaan turvallisuutta sekä terveys- ja koulutuspalveluita.
M/S Slotergracht
M/S Slotergracht on alankomaalaisen C.V. Scheepvaartonderneming Slotergrachtin omistukseen rekisteröity monikäyttöinen rahtilaiva. Nykyisin aluksella operoi alankomaalainen Spliethoff -varustamokonserni. Laiva on rakennettu vuonna 2000 Tsuneishi Zosen -nimisellä telakalla, Japanissa. Kuollutta painoa Slotergrachtilla on 21 402 tonnia ja jääluokitus on 1A eli alus pystyy useimmissa jääolosuhteissa kulkemaan yksin. Alus on rekisteröity Alankomaiden lipun alle ja sen kotisatama on Amsterdam.
Elokuvavuosi 1987
Tässä artikkelissa käsitellään vuoden 1987 aikana julkaistuja elokuvia ja elokuvamaailman merkittäviä tapahtumia.
M/S Slotergracht
Slotergrachtin sisaraluksia ovat:
Elokuvavuosi 1987
HS-kriitikoiden suosikit
Helsingin Sanomien Helena Ylänen piti tammikuun 1988 alussa edellisen vuoden tärkeimpänä ulkomaisena elokuvaensi-iltana Suomessa Tarkovskin Uhria ja kirjoitti Helsingissä esitetyn vuoden mittaan myös muita vahvoja neuvostoliittolaistuotantoja: Konstantin Lopušanskin Kuolleen miehen kirjeet (1986), Gleb Panfilovin Teema ja Tengis Abuladžen Katumus. Myös Mikael Fränti nosti suosikikseen Uhrin ja kymmenen parhaan joukkoon toisenkin neuvostoelokuvan, Nikita Mihalkovin Mustat silmät. Sekä Ylänen että Fränti pitivät vuoden parhaana suomalaisensi-iltana Aki Kaurismäen elokuvaa Hamlet liikemaailmassa.
Vuoden kohutuimmaksi ensi-illaksi Ylänen nosti Oliver Stonen Platoonin, ja amerikkalaiselokuvien heikentyneestä tarjonnasta hän mainitsi lisäksi David Byrnen ohjauksen True Lies, Jonathan Demmen Vaarallisen tyttöystävän sekä Byrnen ja Demmen yhteistyönä syntyneen konserttitaltioinnin Stop Making Sense. Eurooppalaisten elokuvien parhaiksi ensi-illoiksi Ylänen nimesi Marco Bellocchion Paholaisen ruumiissa ja Derek Jarmanin Caravaggion.
Kannelmäen kirkko
Kirkko on rakennettu vuosina 1967–1968 kutsukilpailun voittaneen suunnitelman mukaan. 30 metriä korkea, telttamaiseen muotoon rakennettu, julkisivultaan kuparilla verhoiltu katto peittää kirkkosalia. Kirkkoväen ylle muodostuu neliosaisen katon väliin jäävien ikkunoiden muodostama valon ja taivaan esilletuova risti.
Kirkon 29-äänikertaiset urut on valmistanut Kangasalan urkutehdas. Alttaritaulu on Hilkka Toivolan lasimaalaus Elämänpuu vuodelta 1972. Kalusteina on Kari Asikaisen suunnittelemien Kari-tuolien prototyyppejä.
Kirkkoa käyttävät sekä Kannelmäen seurakunta että ruotsinkielinen Petrus församling.
Kannelmäen seurakunnan virasto- ja kerhotilat sijaitsevat matalammassa siipirakennuksessa.
Kirkko on vuodesta 2010 lähtien kuulunut Museoviraston arvokohteiksi luokittelemien, valtakunnallisesti merkittävien rakennettujen kulttuuriympäristöjen listalle.